CELEX: 32016D2063
Language: et
Date: 2016-11-24 00:00:00
Title: Komisjoni otsus (EL) 2016/2063, 24. november 2016, millega kinnitatakse Iirimaa osalemine Euroopa Parlamendi ja nõukogu määruses (EL) 2015/2219, mis käsitleb Euroopa Liidu Õiguskaitsekoolituse Ametit (CEPOL)

25.11.2016   
            
            
               ET
            
            
               Euroopa Liidu Teataja
            
            
               L 319/46
            
         KOMISJONI OTSUS (EL) 2016/2063,
   24. november 2016,
   millega kinnitatakse Iirimaa osalemine Euroopa Parlamendi ja nõukogu määruses (EL) 2015/2219, mis käsitleb Euroopa Liidu Õiguskaitsekoolituse Ametit (CEPOL)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse protokolli nr 21 (Ühendkuningriigi ja Iirimaa seisukoha kohta vabadusel, turvalisusel ja õigusel rajaneva ala suhtes), eriti selle artiklit 4,
   ning arvestades järgmist:
   
               (1)
            
            
               Iirimaa teatas 26. juulil 2016 nõukogu eesistujale saadetud kirjaga oma soovist osaleda Euroopa Parlamendi ja nõukogu määruses (EL) 2015/2219 (1).
            
         
               (2)
            
            
               Iirimaa osalemisele ülalnimetatud määruses ei seata eritingimusi, samuti ei ole vaja üleminekumeetmeid. Komisjon märgib, et Iirimaa on loonud kooskõlas määruse (EL) 2015/2219 artikliga 6 CEPOLi riikliku üksuse.
            
         
               (3)
            
            
               Seetõttu tuleks kinnitada Iirimaa osalemine määruses (EL) 2015/2219.
            
         
               (4)
            
            
               Selleks et Iirimaa saaks CEPOLi tegevuses võimalikult kiiresti osaleda, peaks käesolev otsus jõustuma järgmisel päeval pärast selle avaldamist Euroopa Liidu Teatajas,
            
         ON VASTU VÕTNUD KÄESOLEVA OTSUSE:
   Artikkel 1
   Kinnitatakse Iirimaa osalemine määruses (EL) 2015/2219.
   Artikkel 2
   Käesolev otsus jõustub järgmisel päeval pärast selle avaldamist Euroopa Liidu Teatajas.
   
      Brüssel, 24. november 2016
      
         
            Komisjoni nimel
         
         
            president
         
         Jean-Claude JUNCKER
      
   
   
      (1)  Euroopa Parlamendi ja nõukogu 25. novembri 2015. aasta määrus (EL) 2015/2219, mis käsitleb Euroopa Liidu Õiguskaitsekoolituse Ametit (CEPOL) ning millega asendatakse ja tunnistatakse kehtetuks nõukogu otsus 2005/681/JSK (ELT L 319, 4.12.2015, lk 1).